Дуброўка прамастойная

Дубро́ўка прамастойная, калган, вузік (Potentilla erecta) — кветкавая расліна, від роду  сямейства .

 Назвы 
Дуброўка прамастойная, калган, вузік, дзеравянка, перавяжыха, сурмаліна.

 Батанічнае апісанне 
Шматгадовая травяністая апушаная карэнішчавая расліна вышынёй да 50 см. Карэнішча моцнае, клубнепадобнае, цёмна-карычневага колеру. Сцябло тонкае, прамастойнае або крыху распасцёртае, галінастае. Сцябловае лісце чаргаванае, трайчастае, сядзячае, з вялікім прылісткам, зубчастае па краі. Прыкаранёвае — на доўгіх чаранках і адмірае да часу цвіцення. Кветкі адзіночныя, 10—12 мм у дыяметры, з чатырма пялёсткамі, жоўтыя. Плод — сухі шматарэшак.

 Распаўсюджанне і экалогія 
Расліна распаўсюджана ва ўмераных абласцях Еўразіі і на Азорскіх астравахTaxon: Potentilla erecta (L.) Raeusch. // [[Germplasm Resources Information Network] (GRIN-Taxonomy)]]. Натуралізавалася на тэрыторыі Паўночнай Амерыкі.

Святлолюбівая і ценевынослівая расліна, мезафіт, алігатроф, мезатроф. Расце у светлых лясах, на ўзлесках і палянах, на сухадольных лугах і балотах, пашах і пустках, па берагах вадаёмаў і ў іншых месцах.

Ахоўваецца на тэрыторыі Арменіі, шэрагу рэгіёнаў Расіі і Украіны.

 Гаспадарчае значэнне 
Лекавая, дубільная (у карэнішчы маецца да 35 % танідаў) і фарбавальная расліна.

 Літаратура 
  — С. 441.


 Спасылкі 

 Potentilla erecta (L.) Raeusch. (Лапчатка прямостоячая) // ИАС «ООПТ России»

Катэгорыя:Дуброўка
Катэгорыя:Флора Еўразіі
Катэгорыя:Лекавыя расліны
Катэгорыя:Дубільныя расліны
Катэгорыя:Фарбавальныя расліны
Катэгорыя:Расліны на марках